**DĖL SAVIVALDYBĖS NEKILNOJAMOJO TURTO NURAŠYMO, IŠARDYMO IR LIKVIDAVIMO**

2023 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 2, 4 ir 8 punktais ir 4 dalimi, 27 straipsnio 2 ir 6 dalimis, Rokiškio rajono savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo, patvirtinto Rokiškio rajono savivaldybės tarybos 2023 m. gegužės 25 d. sprendimu Nr. TS-157 „Dėl Rokiškio rajono savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo patvirtinimo“ 14.4 papunkčiu, 15 punktu, 17.1.1 papunkčiu ir 21 punktu, Rokiškio rajono savivaldybės administracijos direktoriaus 2023 m. birželio 13 d. įsakymu Nr. ATF-28 „Dėl Rokiškio rajono savivaldybės turto pripažinimo netinkamu (negalimu) naudotis“ ir Rokiškio rajono savivaldybės mero 2023 m. birželio 15 d. potvarkiu Nr. MV-132 „Dėl Rokiškio rajono savivaldybės turto pripažinimo netinkamu (negalimu) naudotis“, Rokiškio rajono savivaldybės taryba nusprendžia:

1. Likviduoti, išregistruoti ir nurašyti savivaldybei nuosavybės teise priklausantį, fiziškai ir funkciškai nusidėvėjusį, sugadintą ir pripažintą nereikalingu ir netinkamu (negalimu) naudoti bei neparduotiną dėl fizinio ir funkcinio nusidėvėjimo, turtą:
   1. kitus inžinerinius statinius – lauko tualetą, unikalus Nr. 4400 2428 2342, esantį Gireišių k. 7A, Panemunėlio sen., Rokiškio r. sav., kurio įsigijimo balansinė vertė 2023 m. gegužės 31 d. – 63,00 Eur, turto likutinė vertė 2023 m. gegužės 31 d. – 58,07 Eur, turto registravimo grupė – 1211000, finansavimo šaltinis – kiti finansavimo šaltiniai;
   2. pastatą – tvartą, unikalus Nr. 7393-3003-1015, esantį Kazliškėlio k. 11, Kazliškio sen., Rokiškio r. sav., kuris buvo įtrauktas į viešame aukcione parduodamo nekilnojamojo turto sąrašą, tačiau šiuo metu yra sudegęs ir kurio turto likutinė vertė 2023 m. birželio 30 d. – 1,45 Eur, turto registravimo grupė – 2071000 , finansavimo šaltinis – savivaldybės biudžeto lėšos.
2. Įpareigoti:
   1. Rokiškio rajono savivaldybės administracijos Panemunėlio seniūniją išardyti ir likviduoti 1.1 papunktyje nurodytą turtą;
   2. Rokiškio rajono savivaldybės administracijos Kazliškio seniūniją likviduoti 1.2 papunktyje nurodytą turtą.
3. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

**SPRENDIMO PROJEKTO**

**„DĖL SAVIVALDYBĖS NEKILNOJAMOJO TURTO NURAŠYMO, IŠARDYMO IR LIKVIDAVIMO“**

**AIŠKINAMASIS RAŠTAS**

2023-06-29

Projekto rengėjas – Turto valdymo ir ūkio skyriaus vedėjos pavaduotoja Gailutė Vaikutienė

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Leisti nurašyti, išardyti ir likviduoti Rokiškio rajono savivaldybei nuosavybės teise priklausantį turtą, esantį Gireišių k. 7A, Panemunėlio sen., Rokiškio r. sav. ir Kazliškėlio k. 11, Kazliškio sen., Rokiškio r. sav. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnis numato, kad savivaldybės turtas pripažįstamas nereikalingu arba netinkamu (negalimu) naudoti, kai: turtas fiziškai, funkciškai (technologiškai) nusidėvi, nereikalingas savivaldybės funkcijai įgyvendinti ir nelieka kur jo pritaikyti, negalima jo naudoti dėl trečiųjų asmenų veikos, 27 straipsnis reglamentuoja nereikalingo arba netinkamo (negalimo) naudoti savivaldybės turto panaudojimą ir nustatymą.  Rokiškio rajono savivaldybės tarybos 2023 m. gegužės 25 d. sprendimo Nr. TS-157 „Dėl Rokiškio rajono savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo patvirtinimo“ 17.1.1 papunktis numato, kad sprendimus dėl pripažinto nereikalingu arba netinkamu (negalimu) naudoti Savivaldybės nekilnojamojo turto ar kitų nekilnojamųjų daiktų nurašymo ir likvidavimo priima Savivaldybės taryba.  Naujos teisinio reguliavimo nuostatos nesiūlomos. |
| 3. | Laukiami rezultatai | Bus likviduotas, išardytas ir nurašytas savivaldybės nekilnojamasis turtas, kuris yra netinkamas naudoti dėl fizinio ir funkcinio nusidėvėjimo ir dėl trečiųjų asmenų veikos. |
| 4. | Lėšų poreikis ir šaltiniai | Nėra. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Šiuo savivaldybės tarybos sprendimo projektu, siūlome pripažinti netinkamu (negalimu) naudoti, leisti likviduoti, išardyti, išregistruoti iš viešo registro ir nurašyti Rokiškio rajono savivaldybei nuosavybės teise priklausantį turtą:  1. kitus inžinerinius statinius–lauko tualetą unikalus Nr. 4400 2428 2342, esantį Gireišių k. 7A, Panemunėlio sen., Rokiškio r. sav., kadangi turto būklė prasta, statinys neatitinka aplinkosauginių reikalavimų. Į fekalijų duobes metami įvairūs daiktai, asenizatorių darbas labai apsunkinamas, gadinama technika. Durys nuolat laužomos, tualetų vidus teršiamas. Struvės geodezinio punkto priežiūrą vykdo seniūnijos darbuotojai. Aplinka nėra stebima vaizdo kameromis, visa teritorija teršiama įvairiomis atliekomis, kurias palieka lankytojai. Dažni ir vandalizmo atvejai. Apie vandalų padarytą žalą informuojami policijos pareigūnai, bet pažeidėjai nebuvo nustatyti, nes vieta nuošali, šalia nėra gyvenamųjų namų, įvykiai neužfiksuojami, nes jie vyksta tamsiu paros metu.  2. pastatą–tvartą, unikalus Nr. 7393-3003-1015, esantį Kazliškėlio k. 11, Kazliškio sen., Rokiškio r. sav., kadangi turtas visiškai sudegęs, likę tik sienų apatinių apdegusių rastų fragmentai. Tolimesnė eksploatacija negalima. Savivaldybės funkcijoms vykdyti jis nereikalingas. Pastato–tvarto atstatyti ekonomiškai nenaudinga ir netikslinga, kadangi savivaldybė pastatu nesinaudojo, jis buvo įtrauktas į viešame aukcione parduodamo Rokiškio rajono savivaldybės nekilnojamojo turto ir kitų nekilnojamųjų daiktų sąrašą. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |